Ministru kabineta noteikumu projekta

„Grozījumi Ministru kabineta 2008.gada 16.decembra noteikumos Nr.1048 „Dabasgāzes piegādes un lietošanas noteikumi””

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, izpildot Eiropas Parlamenta un Padomes 2010. gada 20. oktobra Regulas (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu prasības (turpmāk – Regula 994/2010) |
| 2. | Pašreizējā situācija un problēmas | Regulas 994/2010 mērķis, ņemot vērā dabasgāzes nozīmīgumu Eiropas Savienības dažādo enerģijas veidu kopumā, ir apliecināt dabasgāzes patērētājiem, ka tiek veikti visi nepieciešamie pasākumi, lai viņiem nodrošinātu pastāvīgas piegādes, jo īpaši sarežģītos klimata apstākļos un piegādes traucējumu gadījumā.Regulā 994/2010 ir paredzēti noteikumi dabasgāzes piegādes drošības aizsardzībai, garantējot pareizu un nepārtrauktu iekšējā dabasgāzes tirgus darbību, atļaujot ārkārtas pasākumus, kurus īsteno, kad tirgus vairs nevar nodrošināt pieprasīto gāzes daudzumu, un paredzot skaidru pienākumu noteikšanu dabasgāzes uzņēmumiem, dalībvalstīm un Eiropas Savienībai saistībā gan ar preventīvu rīcību, gan ar pretpasākumiem konkrētiem piegādes traucējumiem. Turklāt, regulā 994/2010 ir paredzēts mehānisms plānošanas un reakcijas koordinēšanai ārkārtas situācijās dalībvalstu, reģionālajā un Savienības līmenī.Regula 994/2010 pieļauj, ka vajadzības gadījumā, kamēr vēl nav oficiāli izraudzīta kompetentā iestāde, valsts struktūras, kas pašlaik ir atbildīgas par gāzes piegādes drošību, veic pasākumus, kas saskaņā ar šo regulu jāīsteno kompetentajai iestādei. Šie pasākumi ietver riska novērtējuma veikšanu, un, balstoties uz šo riska novērtēšanu, preventīva rīcības plāna un ārkārtas rīcības plāna izveidi un regulāru gāzes piegādes drošības uzraudzību valsts mērogā. Ekonomikas ministrija sadarbībā ar Sabiedrisko pakalpojumu regulēšanas komisiju un dabasgāzes pārvades sistēmas operatoru AS „Latvijas Gāze” ir izstrādājusi dabasgāzes piegādes drošības risku novērtējuma projektu. Pašlaik Baltijas enerģijas tirgus starpsavienojuma plāna ietvaros kopā ar Igaunijas un Lietuvas pārstāvjiem strādā pie reģionālā dabasgāzes piegādes drošības risku novērtējuma.Tā kā Regula 994/2010 paredz katrai dalībvalstij izraudzīties valsts iestādi vai valsts regulatīvā iestādi, tas ir kompetento iestādi, kas ir atbildīga par tajā noteikto pasākumu īstenošanu, Ekonomikas ministrija ir sagatavojusi Ministru kabineta noteikumu projektu „Grozījumi Ministru kabineta 2008.gada 16.decembra noteikumos Nr.1048 „Dabasgāzes piegādes un lietošanas noteikumi””. |
|   | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Ar noteikumu projektu Ekonomikas ministrija tiek atzīta par kompetento iestādi, kas atbildīga par Regulas 994/2010 prasību ievērošanu |
| 5. | Projekta izstrādē iesaistītās institūcijas | Noteikumu projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
| 7. | Cita informācija | Nav. |

Anotācijas II, III, IV, V un VII sadaļa – noteikumu projekts šīs jomas neskar.

Ministru prezidents V. Dombrovskis

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Valsts sekretārs J.Pūce

02.11.2011. 12:31

I.Niedrīte

67013168, Indra.Niedrite@em.gov.lv